title: 2016 m. liepos 5 d. Komisijos įgyvendinimo reglamentas (ES) 2016/1089, kuriuo divario oksidas patvirtinamas kaip esama veiklioji medžiaga, skirta 21-o tipo biocidiniams produktams gaminti (Tekstas svarbus EEE)

text:
6.7.2016

               LT

               Europos Sąjungos oficialusis leidinys

               L 180/25

         KOMISIJOS ĮGYVENDINIMO REGLAMENTAS (ES) 2016/1089
   2016 m. liepos 5 d.
   kuriuo divario oksidas patvirtinamas kaip esama veiklioji medžiaga, skirta 21-o tipo biocidiniams produktams gaminti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
   kadangi:

               (1)

               Komisijos deleguotajame reglamente (ES) Nr. 1062/2014 (2) nustatytas veikliųjų medžiagų, kurias reikia įvertinti, kad būtų galima patvirtinti kaip tinkamas biocidinių produktų gamybai, sąrašas. Tame sąraše yra divario oksidas;

               (2)

               buvo įvertinta, ar divario oksidą galima naudoti 21-o tipo produktams (apsaugantiems nuo apaugimo produktams), aprašytiems Reglamento (ES) Nr. 528/2012 V priede, gaminti;

               (3)

               Prancūzija buvo paskirta vertinančiąja kompetentinga institucija ir 2014 m. spalio 31 d. pateikė vertinimo ataskaitą ir rekomendacijas;

               (4)

               pagal Deleguotojo reglamento (ES) Nr. 1062/2014 7 straipsnio 2 dalį 2015 m. gruodžio 9 d. Biocidinių produktų komitetas, atsižvelgdamas į vertinančiosios kompetentingos institucijos išvadas, suformulavo Europos cheminių medžiagų agentūros nuomonę;

               (5)

               pagal tą nuomonę biocidiniai produktai, kurie naudojami kaip 21-o tipo produktai ir kurių sudėtyje yra divario oksido, turėtų atitikti Reglamento (ES) Nr. 528/2012 19 straipsnio 1 dalies b punkto kriterijus, jei laikomasi tam tikrų su jų naudojimu susijusių specifikacijų ir sąlygų;

               (6)

               reikėtų dar kartą patvirtinti su nuo apaugimo apsaugančių produktų naudojimu susijusios rizikos priimtinumą ir siūlomų rizikos mažinimo priemonių tinkamumą. Tam, kad atnaujinant esamų nuo apaugimo apsaugančių veikliųjų medžiagų patvirtinimą būtų lengviau atlikti tų medžiagų rizikos ir naudos bei tos rizikos mažinimo priemonių peržiūrą ir palyginimą, tų medžiagų patvirtinimo galiojimo pabaigos data turėtų būti ta pati;

               (7)

               todėl divario oksidą tikslinga patvirtinti kaip veikliąją medžiagą, skirtą 21-o tipo biocidiniams produktams gaminti, su sąlyga, kad bus laikomasi tam tikrų specifikacijų ir sąlygų;

               (8)

               veiklioji medžiaga turėtų būti patvirtinta praėjus tinkamam laikotarpiui, per kurį suinteresuotieji subjektai galėtų imtis parengiamųjų priemonių, kurios būtinos, kad būtų galima laikytis nustatytų naujų reikalavimų;

               (9)

               šiame reglamente nustatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Divario oksidas patvirtinamas kaip veiklioji medžiaga, skirta 21-o tipo biocidiniams produktams gaminti, jei laikomasi priede nustatytų specifikacijų ir sąlygų.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. liepos 5 d.

            Komisijos vardu

            Pirmininkas

         Jean-Claude JUNCKER

      (1)  OL L 167, 2012 6 27, p. 1.

      (2)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).

      PRIEDAS

                  Bendrinis pavadinimas

                  IUPAC pavadinimas
                  Identifikacijos numeriai

                  Mažiausias veikliosios medžiagos grynumo laipsnis (1)

                  Patvirtinimo data

                  Patvirtinimo galiojimo pabaiga

                  Produkto tipas

                  Specialiosios sąlygos

                  Divario oksidas

                  IUPAC pavadinimas:
                  Vario (I) oksidas
                  EC Nr. 215-270-7
                  CAS Nr. 1317-39-1

                  94,2 % m/m

                  2018 m. sausio 1 d.

                  2025 m. gruodžio 31 d.

                  21

                  Vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiomis naudojimo paskirtimis, kurios yra įtrauktos į paraišką išduoti autorizacijos liudijimą, bet nebuvo įvertintos atliekant veikliosios medžiagos Sąjungos lygmens rizikos vertinimą.
                  Jei vėliau produktai, kurių sudėtyje yra divario oksido, būtų autorizuoti, kad juos galėtų naudoti neprofesionalūs naudotojai, tokius neprofesionaliems naudotojams skirtus produktus rinkai tiekiantys asmenys turės užtikrinti, kad tie produktai būtų tiekiami su tinkamomis pirštinėmis.
                  Biocidinių produktų autorizacijos liudijimai išduodami laikantis šių sąlygų:

                              1.

                              pramonės arba profesionaliems naudotojams nustatomos saugaus darbo procedūros ir tinkamos organizacinės priemonės. Jei poveikio negalima sumažinti iki priimtino lygio kitomis priemonėmis, produktai naudojami su tinkamomis asmens apsaugos priemonėmis;

                              2.

                              etiketėse ir, jei yra, naudojimo instrukcijose nurodoma, kad apdoroti paviršiai, kol išdžius, turi būti neprieinami vaikams;

                              3.

                              autorizuotų produktų etiketėse ir, jei yra, saugos duomenų lapuose nurodoma, kad produkto naudojimo, techninės priežiūros ir remonto veikla turi būti vykdoma apribotoje erdvėje, ant nepralaidaus kieto pagrindo su apsauginiais barjerais arba ant nepralaidžia medžiaga uždengto grunto, kad būtų išvengta nuostolių ir produkto kuo mažiau patektų į aplinką, ir kad visi nuostoliai ar atliekos, kuriose yra divario oksido, turi būti surenkami ir pakartotinai panaudojami arba pašalinami;

                              4.

                              jei produktų liekanų gali likti maiste arba pašaruose, turi būti įvertinta, ar reikia pakeisti esamą arba nustatyti naują didžiausią leidžiamąją koncentraciją (toliau – DLK) pagal Europos Parlamento ir Tarybos reglamentą (EB) Nr. 470/2009 (2) arba Europos Parlamento ir Tarybos reglamentą (EB) Nr. 396/2005 (3) ir turi būti imamasi tinkamų rizikos mažinimo priemonių siekiant užtikrinti, kad taikoma DLK nebūtų viršyta.

         (1)  Šioje skiltyje nurodytas grynumas – mažiausias veikliosios medžiagos, naudotos atliekant vertinimą pagal Reglamento (ES) Nr. 528/2012 89 straipsnio 1 dalį, grynumo laipsnis. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji yra techniniu požiūriu lygiavertė įvertintai veikliajai medžiagai.

         (2)  2009 m. gegužės 6 d. Europos Parlamento ir Tarybos reglamentas (EB) Nr. 470/2009, nustatantis Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantis Tarybos reglamentą (EEB) Nr. 2377/90 ir iš dalies keičiantis Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (OL L 152, 2009 6 16, p. 11).

         (3)  2005 m. vasario 23 d. Europos Parlamento ir Tarybos reglamentas (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB (OL L 70, 2005 3 16, p. 1).


title: 2012 m. liepos 23 d. Tarybos įgyvendinimo reglamentas (ES) Nr. 673/2012, kuriuo įgyvendinama Reglamento (ES) Nr. 36/2012 dėl ribojamųjų priemonių, atsižvelgiant į padėtį Sirijoje, 32 straipsnio 1 dalis

text:
24.7.2012

               LT

               Europos Sąjungos oficialusis leidinys

               L 196/8

         TARYBOS ĮGYVENDINIMO REGLAMENTAS (ES) Nr. 673/2012
   2012 m. liepos 23 d.
   kuriuo įgyvendinama Reglamento (ES) Nr. 36/2012 dėl ribojamųjų priemonių, atsižvelgiant į padėtį Sirijoje, 32 straipsnio 1 dalis
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į Reglamentą (ES) Nr. 36/2012 (1), ypač į jo 32 straipsnio 1 dalį,
   kadangi:

               (1)

               2012 m. sausio 18 d. Taryba priėmė Reglamentą (ES) Nr. 36/2012;

               (2)

               atsižvelgiant į padėties Sirijoje sunkumą ir remiantis 2012 m. liepos 23 d. Tarybos įgyvendinimo sprendimu 2012/424/BUSP, kuriuo įgyvendinamas Tarybos sprendimas 2011/782/BUSP dėl ribojamųjų priemonių Sirijai (2), į Reglamento (ES) Nr. 36/2012 II priede pateiktą fizinių ir juridinių asmenų, subjektų ar organizacijų, kuriems taikomos ribojamosios priemonės, sąrašą reikėtų įtraukti daugiau asmenų ir subjektų,

         PRIĖMĖ ŠĮ REGLAMENTĄ:
   1 straipsnis
   Šio reglamento priede išvardyti asmenys ir subjektai įtraukiami į Reglamento (ES) Nr. 36/2012 II priede pateiktą sąrašą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. liepos 23 d.

            Tarybos vardu

            Pirmininkė

         C. ASHTON

      (1)  OL L 16, 2012 1 19, p. 1.

      (2)  Žr. šio Oficialiojo leidinio p. 81.

      PRIEDAS

         1 straipsnyje nurodyti asmenys ir subjektai

         Asmenys

                  Vardas, pavardė

                  Identifikavimo informacija

                  Priežastys

                  Įtraukimo į sąrašą data

                  1.

                  Brigados generolas
                  Sha’afiq Masa

                  Sausumos kariuomenės Žvalgybos tarnybos 215 padalinio (Damaskas) vadovas. Atsakingas už sulaikytų oponentų kankinimą. Dalyvauja represiniuose veiksmuose prieš civilius.

                  2012 7 24

                  2.

                  Brigados generolas
                  Burhan Qadour

                  Sausumos kariuomenės Žvalgybos tarnybos 291 padalinio (Damaskas) vadovas. Atsakingas už sulaikytų oponentų kankinimą.

                  2012 7 24

                  3.

                  Brigados generolas
                  Salah Hamad

                  Sausumos kariuomenės Žvalgybos tarnybos 291 padalinio vadovo pavaduotojas. Atsakingas už sulaikytų oponentų kankinimą.

                  2012 7 24

                  4.

                  Brigados generolas
                  Muhammad (arba: Mohammed) Khallouf (dar žinomas kaip Abou Ezzat)

                  Sausumos kariuomenės Žvalgybos tarnybos, kuriai tenka esminis vaidmuo armijos represiniame mechanizme, 235 padalinio (vad. „Palestinos“ padalinys, Damaskas) vadovas. Tiesiogiai dalyvauja represiniuose veiksmuose prieš oponentus. Atsakingas už sulaikytų oponentų kankinimą.

                  2012 7 24

                  5.

                  Generolas majoras Riad al-Ahmed

                  Sausumos kariuomenės Žvalgybos tarnybos Latakijos padalinio vadovas. Atsakingas už sulaikytų oponentų kankinimą ir žudymą.

                  2012 7 24

                  6.

                  Brigados generolas
                  Abdul Salam Fajr Mahmoud

                  Karinių oro pajėgų Žvalgybos tarnybos Bab Touma padalinio (Damaskas) vadovas. Atsakingas už sulaikytų oponentų kankinimą.

                  2012 7 24

                  7.

                  Brigados generolas
                  Jawdat al-Ahmed

                  Karinių oro pajėgų Žvalgybos tarnybos Homso padalinio vadovas. Atsakingas už sulaikytų oponentų kankinimą.

                  2012 7 24

                  8.

                  Pulkininkas
                  Qusay Mihoub

                  Karinių oro pajėgų Žvalgybos tarnybos Deros padalinio vadovas (iš Damasko atsiųstas į Derą, šiame mieste prasidėjus manifestacijoms). Atsakingas už sulaikytų oponentų kankinimą.

                  2012 7 24

                  9.

                  Pulkininkas
                  Suhail Al-Abdullah

                  Karinių oro pajėgų Žvalgybos tarnybos Latakijos padalinio vadovas. Atsakingas už sulaikytų oponentų kankinimą.

                  2012 7 24

                  10.

                  Brigados generolas
                  Khudr Khudr

                  Generalinio žvalgybos direktorato Latakijos padalinio vadovas. Atsakingas už sulaikytų oponentų kankinimą.

                  2012 7 24

                  11.

                  Brigados generolas
                  Ibrahim Ma’ala

                  Generalinio žvalgybos direktorato 285 padalinio (Damaskas) vadovas (2011 m. pabaigoje pakeitė brigados generolą Hussam Fendi). Atsakingas už sulaikytų oponentų kankinimą.

                  2012 7 24

                  12.

                  Brigados generolas
                  Firas Al-Hamed

                  Generalinio žvalgybos direktorato 318 padalinio (Homsas) vadovas. Atsakingas už sulaikytų oponentų kankinimą.

                  2012 7 24

                  13.

                  Brigados generolas
                  Hussam Luqa

                  Nuo 2012 m. balandžio mėn. – Politinio saugumo direktorato Homso padalinio vadovas (pakeitė brigados generolą Nasr al-Ali). Atsakingas už sulaikytų oponentų kankinimą.

                  2012 7 24

                  14.

                  Brigados generolas
                  Taha Taha

                  Atsakingas už Politinio saugumo direktorato Latakijos padalinio teritoriją. Atsakingas už sulaikytų oponentų kankinimą.

                  2012 7 24

                  15.

                  Brigados generolas
                  Nasr al-Ali

                  Nuo 2012 m. balandžio mėn. – atsakingas už Politinio saugumo direktorato Deros padalinio teritoriją (anksčiau buvo Homso padalinio vadovas). Atsakingas už sulaikytų oponentų kankinimą.

                  2012 7 24

                  16.

                  Bassel Bilal

                  Policijos pareigūnas centriniame Idlibo kalėjime. Tiesiogiai dalyvavo centriniame Idlibo kalėjime laikomų oponentų kankinimuose.

                  2012 7 24

                  17.

                  Ahmad Kafan

                  Policijos pareigūnas centriniame Idlibo kalėjime. Tiesiogiai dalyvavo centriniame Idlibo kalėjime laikomų oponentų kankinimuose.

                  2012 7 24

                  18.

                  Bassam al-Misri

                  Policijos pareigūnas centriniame Idlibo kalėjime. Tiesiogiai dalyvavo centriniame Idlibo kalėjime laikomų oponentų kankinimuose.

                  2012 7 24

                  19.

                  Ahmed al-Jarroucheh

                  Gimimo data: 1957 m.

                  Generalinio žvalgybos direktorato išorės padalinio (279 padalinys) vadovas. Eidamas šias pareigas yra atsakingas už Generalinio žvalgybos direktorato aparatą Sirijos ambasadose. Jis tiesiogiai dalyvauja Sirijos valdžios institucijų vykdomose oponentų represijose, visų pirma atsako už užsienyje veikiančios Sirijos opozicijos represijas.

                  2012 7 24

                  20.

                  Michel Kassouha
                  (dar žinomas kaip Ahmed Salem; dar žinomas kaip Ahmed Salem Hassan)

                  Gimimo data: 1948 m. vasario 1 d.

                  Nuo XX a. 8-o dešimtmečio pradžios dirba Sirijos saugumo tarnyboje, dalyvauja kovoje su oponentais Prancūzijoje ir Vokietijoje. Nuo 2006 m. kovo mėn. jis yra atsakingas už Sirijos Generalinio žvalgybos direktorato 273 padalinio santykius. Istoriškai artimas Generalinio žvalgybos direktorato vadovui Ali Mamlouk – vienam iš pagrindinių režimo saugumo veikėjų, kuriam nuo 2011 m. gegužės 9 d. taikomos ES ribojamosios priemonės. Jis tiesiogiai remia režimo vykdomas oponentų represijas, visų pirma atsako už užsienyje veikiančios Sirijos opozicijos represijas.

                  2012 7 24

                  21.

                  Generolas Ghassan Jaoudat Ismail

                  Gimimo data: 1960 m.
                  Kilmės vieta: Derikich, Tartuso regionas.

                  Atsakingas už Karinių oro pajėgų Žvalgybos tarnybos misijų padalinį, kuris, bendradarbiaudamas su specialiųjų operacijų padaliniu, vadovauja Karinių oro pajėgų Žvalgybos tarnybos elitinėms pajėgoms, atliekančioms svarbų vaidmenį režimo vykdomose represijose. Eidamas šias pareigas Ghassan Jaoudat Ismail yra vienas iš atsakingų kariškių, tiesiogiai įgyvendinančių režimo vykdomas represijas prieš oponentus.

                  2012 7 24

                  22.

                  Generolas Amer al-Achi (dar žinomas kaip Amis al Ashi; dar žinomas kaip Ammar Aachi; dar žinomas kaip Amer Ashi)

                  Alepo karo mokyklos absolventas, Karinių oro pajėgų Žvalgybos tarnybos žvalgybos padalinio vadovas (nuo 2012 m.), artimas Sirijos gynybos ministrui Daoud Rajah. Eidamas pareigas Karinių oro pajėgų Žvalgybos tarnyboje, Amer al- Achi dalyvauja Sirijos opozicijos represijose.

                  2012 7 24

                  23.

                  Generolas Mohammed Ali Nasr (arba: Mohammed Ali Naser)

                  Gimimo data: apie 1964 m.

                  Artimas jaunesniajam prezidento broliui Maher al-Assad. Didžiąją dalį karjeros praleido Respublikos gvardijoje. 2010 m. pradėjo dirbti Generalinio žvalgybos direktorato vidaus padalinyje (kitaip – 251 padalinys), kuris atsako už kovą su politine opozicija. Būdamas vienas iš pagrindinių šio padalinio atsakingų asmenų, generolas Mohammed Ali tiesiogiai dalyvauja represijose prieš oponentus.

                  2012 7 24

                  24.

                  Generolas Issam Hallaq

                  Nuo 2010 m. – Karinių oro pajėgų štabo viršininkas. Vadovauja prieš oponentus nukreiptoms oro operacijoms.

                  2012 7 24

                  25.

                  Ezzedine Ismael

                  Gimimo data: 5-o dešimtmečio vidurys (tikriausiai 1947 m.)
                  Gimimo vieta: Bastir, Džeblos regionas

                  Atsargos generolas, užėmęs aukštas pareigas Karinių oro pajėgų Žvalgybos tarnyboje; šio amžiaus 1-o dešimtmečio pradžioje pradėjo vadovauti šiai tarnybai. 2006 m. paskirtas prezidento patarėju politiniais ir saugumo klausimais. Eidamas Sirijos prezidento patarėjo politiniais ir saugumo klausimais pareigas, Ezzedine Ismael dalyvauja režimo vykdomoje represinėje politikoje, nukreiptoje prieš oponentus.

                  2012 7 24

                  26.

                  Samir Joumaa (dar žinomas kaip Abou Sami)

                  Gimimo data: apie 1962 m.

                  Beveik 20 metų yra Mohammad Nassif Kheir Bek – vieno iš pagrindinių Bachar al-Asad patarėjų saugumo klausimais, oficialiai einančio viceprezidento Farouk al-Chareh padėjėjo pareigas – kabineto direktorius. Samir Joumaa dėl savo artimų ryšių su Bachar al-Asad ir Mohammed Nassif Kheir Bek dalyvauja režimo vykdomoje represinėje politikoje, nukreiptoje prieš oponentus.

                  2012 7 24

         Subjektai

                  Pavadinimas

                  Identifikavimo informacija

                  Priežastys

                  Įtraukimo į sąrašą data

                  1.

                  „Drex Technologies S.A.“

                  Įregistravimo data: 2000 m. liepos 4 d.
                  Registracijos numeris: 394678
                  Direktorius: Rami Makhlouf
                  Įgaliotas atstovas: „Mossack Fonseca & Co (BVI) Ltd“

                  „Drex Technologies“ visiškos nuosavybės teise priklauso Rami Makhlouf, įtrauktam į asmenų, kuriems taikomos ES sankcijos už finansinės paramos teikimą Sirijos režimui, sąrašą. Rami Makhlouf naudojasi „Drex Technologies“ sudarydamas sąlygas savo tarptautinių finansinių kontroliuojančiųjų bendrovių veiklai ir jas valdydamas, įskaitant didžiąją kapitalo dalį „SyriaTel“, kurią ES anksčiau įtraukė į sąrašą dėl to, kad ji taip pat teikia finansinę paramą Sirijos režimui.

                  2012 7 24

                  2.

                  „Cotton Marketing Organisation“

                              Adresas: Bab Al-Faraj P.O. Box 729, Alep

                              Tel.: +96321 2239495/6/7/8

                              Cmo-aleppo@mail.sy

                              www.cmo.gov.sy

                  Valstybei priklausanti bendrovė. Teikia finansinę paramą Sirijos režimui.

                  3.

                  „Syrian Arab Airlines“ (dar žinoma kaip SAA, dar žinoma kaip „Syrian Air“)

                              Al-Mohafazeh Square, P.O. Box 417, Damascus, Syria

                              Tel: +963112240774

                  Režimo kontroliuojama viešoji bendrovė. Teikia režimui finansinę paramą

                  2012 7 24


title: 2016 m. vasario 1 d. Komisijos įgyvendinimo reglamentas (ES) 2016/131, kuriuo C(M)IT/MIT (3:1) patvirtinamas kaip esama veiklioji medžiaga, skirta 2-o, 4-o, 6-o, 11-o, 12-o ir 13-o tipų biocidiniams produktams gaminti (Tekstas svarbus EEE)

text:
2.2.2016

               LT

               Europos Sąjungos oficialusis leidinys

               L 25/48

         KOMISIJOS ĮGYVENDINIMO REGLAMENTAS (ES) 2016/131
   2016 m. vasario 1 d.
   kuriuo C(M)IT/MIT (3:1) patvirtinamas kaip esama veiklioji medžiaga, skirta 2-o, 4-o, 6-o, 11-o, 12-o ir 13-o tipų biocidiniams produktams gaminti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
   kadangi:

               (1)

               Komisijos deleguotajame reglamente (ES) Nr. 1062/2014 (2) nustatytas veikliųjų medžiagų, kurias reikia įvertinti, kad būtų galima patvirtinti kaip tinkamas biocidinių produktų gamybai, sąrašas. Tame sąraše yra C(M)IT/MIT (3:1);

               (2)

               pagal Europos Parlamento ir Tarybos direktyvos 98/8/EB (3) 16 straipsnio 2 dalį buvo įvertinta, ar C(M)IT/MIT (3:1) galima naudoti 2-o tipo produktams (buitinės paskirties ir visuomenės sveikatos priežiūrai skirtiems dezinfekantams bei kitiems biocidiniams produktams), 4-o tipo produktams (maisto ir pašarų dezinfekantams), 6-o tipo produktams (supakuotų produktų konservantams), 11-o tipo produktams (šaldymo skysčių ir technologinių sistemų skysčių konservantams), 12-o tipo produktams (slimicidams) ir 13-o tipo produktams (metalo apdirbimo skysčių konservantams), apibrėžtiems tos direktyvos V priede ir atitinkantiems Reglamento (ES) Nr. 528/2012 V priede apibrėžtus 2-o, 4-o, 6-o, 11-o, 12-o ir 13-o tipų produktus, gaminti;

               (3)

               Prancūzija buvo paskirta vertinančiąja kompetentinga institucija ir 2011 m. spalio 19 d., 2012 m. lapkričio 27 d. ir 2013 m. balandžio 22 d. Komisijai pateikė vertinimo ataskaitas ir rekomendacijas, kaip numatyta Komisijos reglamento (EB) Nr. 1451/2007 (4) 14 straipsnio 4 ir 6 dalyse;

               (4)

               pagal Deleguotojo reglamento (ES) Nr. 1062/2014 7 straipsnio 1 dalies b punktą Europos cheminių medžiagų agentūros nuomones 2015 m. vasario 5 d., 2015 m. balandžio 14 d. ir 2015 m. birželio 17 d. suformulavo Biocidinių produktų komitetas, atsižvelgdamas į vertinančiosios kompetentingos institucijos išvadas;

               (5)

               pagal tas nuomones, biocidiniai produktai, kurie naudojami kaip 2-o, 4-o, 6-o, 11-o 12-o ir 13-o tipų produktai ir kurių sudėtyje yra C(M)IT/MIT (3:1), turėtų atitikti Direktyvos 98/8/EB 5 straipsnio reikalavimus, jei laikomasi tam tikrų su jų naudojimu susijusių sąlygų;

               (6)

               todėl C(M)IT/MIT (3:1) tikslinga patvirtinti kaip veikliąją medžiagą, skirtą 2-o, 4-o, 6-o, 11-o, 12-o ir 13-o tipų biocidiniams produktams gaminti, jei laikomasi tam tikrų specifikacijų ir sąlygų;

               (7)

               vertinant, ar C(M)IT/MIT (3:1) galima naudoti 4-o tipo produktams gaminti, nebuvo įvertintas biocidinių produktų, kuriuose yra C(M)IT/MIT (3:1), naudojimas medžiagose ir gaminiuose, skirtuose tiesiogiai arba netiesiogiai liestis su maistu, kaip nurodyta Europos Parlamento ir Tarybos reglamento (EB) Nr. 1935/2004 (5) 1 straipsnio 1 dalyje. Tokioms medžiagoms gali reikėti nustatyti specifinius migracijos į maisto produktus lygius, kaip nurodyta to reglamento 5 straipsnio 1 dalies e punkte. Todėl patvirtinimas tokioms medžiagoms neturėtų būti taikomas, nebent Komisija nustatytų tokius lygius arba pagal tą reglamentą būtų nustatyta, kad tokių lygių nustatyti nereikia;

               (8)

               kadangi C(M)IT/MIT (3:1) atitinka 1 kategorijos odą jautrinančių medžiagų klasifikavimo kriterijus pagal Europos Parlamento ir Tarybos reglamento (EB) Nr. 1272/2008 (6) I priedą, apdoroti gaminiai, apdoroti C(M)IT/MIT (3:1) arba kuriuose yra C(M)IT/MIT (3:1), turėtų būti tinkamai paženklinti prieš juos pateikiant rinkai;

               (9)

               veiklioji medžiaga turėtų būti patvirtinta praėjus tinkamam laikotarpiui, per kurį suinteresuotieji subjektai galėtų imtis parengiamųjų priemonių, kurios būtinos, kad būtų galima laikytis nustatytų naujų reikalavimų;

               (10)

               šiame reglamente nustatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   C(M)IT/MIT (3:1) patvirtinamas kaip veiklioji medžiaga, skirta 2-o, 4-o, 6-o, 11-o, 12-o ir 13-o tipų biocidiniams produktams gaminti, jei laikomasi priede nustatytų specifikacijų ir sąlygų.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. vasario 1 d.

            Komisijos vardu

            Pirmininkas

         Jean-Claude JUNCKER

      (1)  OL L 167, 2012 6 27, p. 1.

      (2)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).

      (3)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).

      (4)  2007 m. gruodžio 4 d. Komisijos reglamentas (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (OL L 325, 2007 12 11, p. 3).

      (5)  2004 m. spalio 27 d. Europos Parlamento ir Tarybos reglamentas (EB) Nr. 1935/2004 dėl žaliavų ir gaminių, skirtų liestis su maistu, ir panaikinantis Direktyvas 80/590/EEB ir 89/109/EEB (OL L 338, 2004 11 13, p. 4).

      (6)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).

      PRIEDAS

                  Bendrinis pavadinimas

                  IUPAC pavadinimas
                  Identifikacijos numeriai

                  Mažiausias veikliosios medžiagos grynumo laipsnis (1)

                  Patvirtinimo data

                  Patvirtinimo galiojimo pabaiga

                  Produkto tipas

                  Specialiosios sąlygos

                  C(M)IT/MIT (3:1)

                  IUPAC pavadinimas:
                  5-chlor-2-metil-2h-izotiazol-3-ono ir 2-metil-2h-izotiazol-3-ono (3:1) reakcijos masė
                  EC Nr.: nėra
                  CAS Nr.: 55965–84–9

                  579 g/kg (teorinis apskaičiuotas grynasis svoris).
                  Veiklioji medžiaga pagaminta kaip techninis koncentratas (TK) su skirtingais tirpikliais ir stabilizatoriais.

                  2017 m. liepos 1 d.

                  2027 m. birželio 30 d.

                  2

                  Vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiais naudojimo būdais, kurie yra įtraukti į autorizacijos liudijimo paraišką, bet nebuvo įvertinti atliekant veikliosios medžiagos Sąjungos lygmens rizikos vertinimą.
                  Biocidinių produktų autorizacijos liudijimai išduodami laikantis šios sąlygos:
                  profesionaliems naudotojams nustatomos saugaus darbo procedūros ir tinkamos organizacinės priemonės. Produktai naudojami su tinkamomis asmeninėmis apsaugos priemonėmis, jei poveikio negalima sumažinti iki priimtino lygio kitomis priemonėmis.
                  Apdoroti gaminiai pateikiami rinkai laikantis šios sąlygos:
                  asmuo, atsakingas už apdoroto gaminio, apdoroto C(M)IT/MIT (3:1) arba kuriame yra C(M)IT/MIT (3:1), pateikimą rinkai, užtikrina, kad to apdoroto gaminio etiketėje būtų pateikta Reglamento (ES) Nr. 528/2012 58 straipsnio 3 dalies antroje pastraipoje nurodyta informacija.

                  4

                  Vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiais naudojimo būdais, kurie yra įtraukti į autorizacijos liudijimo paraišką, bet nebuvo įvertinti atliekant veikliosios medžiagos Sąjungos lygmens rizikos vertinimą.
                  Biocidinių produktų autorizacijos liudijimai išduodami laikantis šių sąlygų:

                              1)

                              profesionaliems naudotojams nustatomos saugaus darbo procedūros ir tinkamos organizacinės priemonės. Produktai naudojami su tinkamomis asmeninėmis apsaugos priemonėmis, jei poveikio negalima sumažinti iki priimtino lygio kitomis priemonėmis.

                              2)

                              Atsižvelgiant į profesionaliems naudotojams nustatytą pavojų, biocidiniai produktai kraunami tik automatinėmis sistemomis, nebent galima įrodyti, kad riziką galima sumažinti iki priimtino lygio kitomis priemonėmis.

                              3)

                              Jei produktų liekanų gali likti maiste arba pašaruose, turi būti įvertinta, ar reikia pakeisti esamą arba nustatyti naują didžiausią leidžiamąją koncentraciją (DLK) pagal Europos Parlamento ir Tarybos reglamentą (EB) Nr. 470/2009 (2) arba Europos Parlamento ir Tarybos reglamentą (EB) Nr. 396/2005 (3), ir turi būti imamasi tinkamų rizikos mažinimo priemonių siekiant užtikrinti, kad taikoma DLK nebūtų viršyta.

                              4)

                              Produktai negali būti naudojami medžiagose ir gaminiuose, skirtuose liestis su maistu, kaip apibrėžta Reglamento (EB) Nr. 1935/2004 1 straipsnio 1 dalyje, nebent Komisija nustato specifinius C(M)IT/MIT (3:1) migracijos į maisto produktus lygius arba pagal tą reglamentą nustatoma, kad tokių lygių nustatyti nereikia.

                        Apdoroti gaminiai pateikiami rinkai laikantis šios sąlygos:
                  asmuo, atsakingas už apdoroto gaminio, apdoroto C(M)IT/MIT (3:1) arba kuriame yra C(M)IT/MIT (3:1), pateikimą rinkai, užtikrina, kad to apdoroto gaminio etiketėje būtų pateikta Reglamento (ES) Nr. 528/2012 58 straipsnio 3 dalies antroje pastraipoje nurodyta informacija.

                  6

                  Vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiais naudojimo būdais, kurie yra įtraukti į autorizacijos liudijimo paraišką, bet nebuvo įvertinti atliekant veikliosios medžiagos Sąjungos lygmens rizikos vertinimą.
                  Biocidinių produktų autorizacijos liudijimai išduodami laikantis šių sąlygų:

                              1)

                              pramonės arba profesionaliems naudotojams nustatomos saugaus darbo procedūros ir tinkamos organizacinės priemonės. Produktai naudojami su tinkamomis asmeninėmis apsaugos priemonėmis, jei poveikio negalima sumažinti iki priimtino lygio kitomis priemonėmis.

                              2)

                              Atsižvelgiant į pavojų aplinkai, biocidiniai produktai nenaudojami konservuoti plaušienos ir popieriaus perdirbimo skysčius, nebent galima įrodyti, kad riziką galima sumažinti iki priimtino lygio.

                        Apdoroti gaminiai pateikiami rinkai laikantis šių sąlygų:

                              1)

                              atsižvelgiant į žmonių sveikatai nustatytą pavojų, mišiniuose, apdorotuose C(M)IT/MIT (3:1) arba kuriuose yra C(M)IT/MIT (3:1) ir pateiktuose rinkai plačiajai visuomenei naudoti, C(M)IT/MIT (3:1) koncentracija turi būti mažesnė nei koncentracija, kuriai esant produktas klasifikuojamas kaip odą jautrinantis, nebent poveikio galima išvengti kitais būdais nei tinkamų asmeninių apsaugos priemonių dėvėjimas.

                              2)

                              Atsižvelgiant į žmonių sveikatai nustatytą pavojų, skystuose plovikliuose, apdorotuose C(M)IT/MIT (3:1) arba kuriuose yra C(M)IT/MIT (3:1) ir pateiktuose rinkai profesionaliems naudotojams naudoti, C(M)IT/MIT (3:1) koncentracija turi būti mažesnė nei koncentracija, kuriai esant produktas klasifikuojamas kaip odą jautrinantis, nebent poveikio galima išvengti kitais būdais nei tinkamų asmeninių apsaugos priemonių dėvėjimas.

                              3)

                              Atsižvelgiant į žmonių sveikatai nustatytą pavojų, mišiniuose, apdorotuose C(M)IT/MIT (3:1) arba kuriuose yra C(M)IT/MIT (3:1) ir pateiktuose rinkai profesionaliems naudotojams naudoti, išskyrus skystus ploviklius, C(M)IT/MIT (3:1) koncentracija turi būti mažesnė nei koncentracija, kuriai esant produktas klasifikuojamas kaip odą jautrinantis, nebent poveikio galima išvengti, taip pat dėvint tinkamas asmenines apsaugos priemones.

                              4)

                              Asmuo, atsakingas už apdoroto gaminio, apdoroto C(M)IT/MIT (3:1) arba kuriame yra C(M)IT/MIT (3:1), pateikimą rinkai, užtikrina, kad to apdoroto gaminio etiketėje būtų pateikta Reglamento (ES) Nr. 528/2012 58 straipsnio 3 dalies antroje pastraipoje nurodyta informacija.

                  11

                  Vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiais naudojimo būdais, kurie yra įtraukti į autorizacijos liudijimo paraišką, bet nebuvo įvertinti atliekant veikliosios medžiagos Sąjungos lygmens rizikos vertinimą.
                  Biocidinių produktų autorizacijos liudijimai išduodami laikantis šių sąlygų:

                              1)

                              profesionaliems naudotojams nustatomos saugaus darbo procedūros ir tinkamos organizacinės priemonės. Produktai naudojami su tinkamomis asmeninėmis apsaugos priemonėmis, jei poveikio negalima sumažinti iki priimtino lygio kitomis priemonėmis.

                              2)

                              Atsižvelgiant į aplinkai nustatytą pavojų, produktai neautorizuojami konservuoti fotografijos perdirbimo skystį, konservuoti medienos apdorojimo tirpalą ir naudoti didelėse atvirose recirkuliacinėse aušinimo sistemose, nebent galima įrodyti, kad riziką galima sumažinti iki priimtino lygio.

                              3)

                              Atsižvelgiant į aplinkai nustatytą pavojų, ir, jei nėra įrodoma, kad riziką galima sumažinti iki priimtino lygio, etiketėse ir, jei yra, saugos duomenų lapuose nurodoma, kad:

                                          a)

                                          naudojant mažose atvirose recirkuliacinėse aušinimo sistemose turi būti taikomos rizikos mažinimo priemonės, siekiant sumažinti tiesioginę dirvožemio taršą medžiagoms nusėdant iš oro;

                                          b)

                                          naudojant kitoms paskirtims, nei nustatyta 2 sąlygoje, nuotekos iš įrenginių turi būti išleidžiamos į nuotekų valymo įrenginius.

                        Apdoroti gaminiai pateikiami rinkai laikantis šios sąlygos:
                  asmuo, atsakingas už apdoroto gaminio, apdoroto C(M)IT/MIT (3:1) arba kuriame yra C(M)IT/MIT (3:1), pateikimą rinkai, užtikrina, kad to apdoroto gaminio etiketėje būtų pateikta Reglamento (ES) Nr. 528/2012 58 straipsnio 3 dalies antroje pastraipoje nurodyta informacija.

                  12

                  Vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiais naudojimo būdais, kurie yra įtraukti į autorizacijos liudijimo paraišką, bet nebuvo įvertinti atliekant veikliosios medžiagos Sąjungos lygmens rizikos vertinimą.
                  Biocidinių produktų autorizacijos liudijimai išduodami laikantis šių sąlygų:

                              1)

                              profesionaliems naudotojams nustatomos saugaus darbo procedūros ir tinkamos organizacinės priemonės. Produktai naudojami su tinkamomis asmeninėmis apsaugos priemonėmis, jei poveikio negalima sumažinti iki priimtino lygio kitomis priemonėmis.

                              2)

                              Atsižvelgiant į aplinkai nustatytą pavojų, produktai neautorizuojami naudoti atviroje jūroje esančiuose įrenginiuose, išskyrus atvejus, nebent galima įrodyti, kad riziką galima sumažinti iki priimtino lygio.

                              3)

                              Atsižvelgiant į žmonių sveikatai nustatytą pavojų, atviroje jūroje esantiems įrenginiams autorizuotų produktų etiketėse ir, jei yra, saugos duomenų lapuose nurodoma, kad gręžinių dumble C(M)IT/MIT (3:1) koncentracija turi būti mažesnė nei koncentracija, kuriai esant produktas klasifikuojamas kaip odą jautrinantis, nebent darbuotojams gali būti nustatomos saugaus darbo procedūros ir tinkamos organizacinės priemonės.

                              4)

                              Atsižvelgiant į aplinkai nustatytą pavojų, produktų, autorizuotų naudoti popieriaus gamyklose, etiketėse arba saugos duomenų lapuose nurodoma, kad į vandentakį po mechaninio ir (arba) cheminio apdorojimo arba apdorojimo nuotekų valymo įrenginiuose išleidžiamas pramonines nuotekas būtina tinkamai praskiesti, nebent galima įrodyti, kad riziką galima sumažinti iki priimtino lygio kitomis priemonėmis.

                        Apdoroti gaminiai pateikiami rinkai laikantis šios sąlygos:
                  asmuo, atsakingas už apdoroto gaminio, apdoroto C(M)IT/MIT (3:1) arba kuriame yra C(M)IT/MIT (3:1), pateikimą rinkai, užtikrina, kad to apdoroto gaminio etiketėje būtų pateikta Reglamento (ES) Nr. 528/2012 58 straipsnio 3 dalies antroje pastraipoje nurodyta informacija.

                  13

                  Vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiais naudojimo būdais, kurie yra įtraukti į autorizacijos liudijimo paraišką, bet nebuvo įvertinti atliekant veikliosios medžiagos Sąjungos lygmens rizikos vertinimą.
                  Biocidinių produktų autorizacijos liudijimai išduodami laikantis šių sąlygų:

                              1)

                              profesionaliems naudotojams nustatomos saugaus darbo procedūros ir tinkamos organizacinės priemonės. Produktai naudojami su tinkamomis asmeninėmis apsaugos priemonėmis, jei poveikio negalima sumažinti iki priimtino lygio kitomis priemonėmis.

                              2)

                              Atsižvelgiant į profesionaliems naudotojams nustatytą pavojų, produktai į metalo apdirbimo skysčius kraunami tik pusiau automatizuotai arba automatizuotai, nebent galima įrodyti, kad riziką galima sumažinti iki priimtino lygio kitomis priemonėmis.

                              3)

                              Atsižvelgiant į profesionaliems naudotojams nustatytą pavojų, etiketėse ir, jei yra, saugos duomenų lapuose nurodoma, kad metalo apdirbimo skysčiuose naudojamų produktų koncentracija turi būti mažesnė nei koncentracija, kuriai esant produktas klasifikuojamas kaip odą jautrinantis, nebent gali būti įrodyta, kad riziką galima sumažinti iki priimtino lygio kitomis priemonėmis.

                        Apdoroti gaminiai pateikiami rinkai laikantis šios sąlygos:
                  asmuo, atsakingas už apdoroto gaminio, apdoroto C(M)IT/MIT (3:1) arba kuriame yra C(M)IT/MIT (3:1), pateikimą rinkai, užtikrina, kad to apdoroto gaminio etiketėje būtų pateikta Reglamento (ES) Nr. 528/2012 58 straipsnio 3 dalies antroje pastraipoje nurodyta informacija.

         (1)  Šioje skiltyje nurodytas grynumas – tai mažiausias veikliosios medžiagos, naudotos atliekant vertinimą pagal Direktyvos 98/8/EB 16 straipsnio 2 dalį, grynumas. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji yra techniniu požiūriu lygiavertė įvertintai veikliajai medžiagai.

         (2)  2009 m. gegužės 6 d. Europos Parlamento ir Tarybos reglamentas (EB) Nr. 470/2009, nustatantis Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantis Tarybos reglamentą (EEB) Nr. 2377/90 ir iš dalies keičiantis Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (OL L 152, 2009 6 16, p. 11).

         (3)  2005 m. vasario 23 d. Europos Parlamento ir Tarybos reglamentas (EB) Nr. 396/2005 dėl didžiausių pesticidų likučių kiekių augalinės ir gyvūninės kilmės maiste ir pašaruose ar ant jų ir iš dalies keičiantis Tarybos direktyvą 91/414/EEB (OL L 70, 2005 3 16, p. 1).


title: 2012 m. gruodžio 5 d. Komisijos įgyvendinimo reglamentas (ES) Nr. 1174/2012, kuriuo patvirtinamas nereikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [ Abbacchio Romano (SGN)]

text:
11.12.2012

               LT

               Europos Sąjungos oficialusis leidinys

               L 337/15

         KOMISIJOS ĮGYVENDINIMO REGLAMENTAS (ES) Nr. 1174/2012
   2012 m. gruodžio 5 d.
   kuriuo patvirtinamas nereikšmingas saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimas [Abbacchio Romano (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
   kadangi:

               (1)

               remdamasi Reglamento (EB) Nr. 510/2006 9 straipsnio 1 dalies pirma pastraipa, Komisija išnagrinėjo Italijos pateiktą saugomos geografinės nuorodos „Abbacchio Romano“, kuri įregistruota Komisijos reglamentu (EB) Nr. 507/2009 (2), specifikacijos pakeitimo paraišką;

               (2)

               paraiška siekiama iš dalies pakeisti specifikaciją – pakeisti laikotarpį, per kurį ėriukai turi būti paženklinti identifikaciniu ženklu;

               (3)

               Komisija išnagrinėjo šį pakeitimą ir nusprendė, kad jis pagrįstas. Pagal Reglamento (EB) Nr. 510/2006 9 straipsnį pakeitimas nėra reikšmingas; Komisija gali jį patvirtinti netaikydama minėto reglamento 5, 6 ir 7 straipsniuose nurodytos procedūros,

         PRIĖMĖ ŠĮ REGLAMENTĄ:
   1 straipsnis
   Saugomos geografinės nuorodos „Abbacchio Romano“ specifikacija iš dalies keičiama pagal šio reglamento I priedą.
   2 straipsnis
   Pagrindinių specifikacijos duomenų bendrasis dokumentas pateikiamas šio reglamento II priede.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. gruodžio 5 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 93, 2006 3 31, p. 12.

      (2)  OL L 151, 2009 6 16, p. 27.

      I PRIEDAS
      Patvirtinamas toks saugomos geografinės nuorodos „Abbacchio Romano“ specifikacijos pakeitimas:
      pakeitimas susijęs su laikotarpio, per kurį ėriukai turi būti paženklinti SGN „Abbacchio Romano“ identifikaciniu ženklu, pratęsimu. Minėtas laikotarpis vietoje 10 dienų pailginamas iki ne ilgesnio kaip 20 dienų laikotarpio po gyvulio atsivedimo.

      II PRIEDAS

         PAKEITIMO PARAIŠKA

      Tarybos reglamentas (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos

         Pakeitimo paraiška pagal 9 straipsnį

         „ABBACCHIO ROMANO“

      EB Nr.: IT-PGI-0105–0972–23.2.2012

         SGN ( X ) SKVN ( )

      1.   Keičiamos produkto specifikacijos dalys

                  —

                  

                  Produkto pavadinimas

                  —

                  

                  Produkto aprašymas

                  —

                  

                  Geografinė vietovė

                  —

                  ☒

                  Kilmės įrodymas

                  —

                  

                  Gamybos būdas

                  —

                  

                  Ryšys su geografine vietove

                  —

                  

                  Ženklinimas etiketėmis

                  —

                  

                  Nacionaliniai reikalavimai

                  —

                  

                  Kita [patikslinti]

            2.   Pakeitimo (-ų) pobūdis

                  —

                  ☒

                  Bendrojo dokumento arba santraukos pakeitimas

                  —

                  

                  Įregistruotos SKVN ar SGN specifikacijos, kurios bendrasis dokumentas ar santrauka neskelbti, pakeitimas

                  —

                  

                  Specifikacijos pakeitimas, dėl kurio bendrojo dokumento keisti nereikia (Reglamento (EB) Nr. 510/2006 9 straipsnio 3 dalis)

                  —

                  

                  Laikini specifikacijos pakeitimai dėl valdžios institucijų nustatytų privalomų sanitarijos ar fitosanitarijos priemonių (Reglamento (EB) Nr. 510/2006 9 straipsnio 4 dalis)

            3.   Pakeitimas (-ai)

      4.4 punktas. Kilmės įrodymas. Prašoma leisti pratęsti laikotarpį, per kurį atsivestas gyvulys turi būti paženklintas SGN „Abbacchio Romano“ identifikaciniu ženklu, t. y. vietoj 10 dienų nustatyti ne ilgesnį kaip 20 dienų laikotarpį.
      Šis prašymas susijęs su poreikiu išvengti išorinės ausies infekcijų, dėl kurių kai kuriais atvejais teko sunaikinti skerdenas ir ūkininkai patyrė ekonominių nuostolių. Tokių atvejų daugiausia pasitaiko šiltuoju metų laikotarpiu.

         BENDRASIS DOKUMENTAS

      Tarybos reglamentas (EB) Nr. 510/2006 dėl geografinių nuorodų ir kilmės vietos nuorodų apsaugos

         „ABBACCHIO ROMANO“

      EB Nr.: IT-PGI-0105–0972–23.2.2012

         SGN ( X ) SKVN ( )

      1.   Pavadinimas

      „Abbacchio Romano“
      2.   Valstybė narė ar trečioji šalis

      Italija
      3.   Žemės ūkio produkto ar maisto produkto aprašymas

      3.1.   Produkto rūšis

                  1.1 klasė.

                  Šviežia mėsa (ir subproduktai)

            3.2.   Produkto, kuriam taikomas 1 punkte nurodytas pavadinimas, aprašymas

      Saugoma geografinė nuoroda „Abbacchio Romano“ taikoma tik 4 punkte apibrėžtoje teritorijoje atsivestiems, užaugintiems ir paskerstiems ėriukams. Vartotojui pateikiama „Abbacchio Romano“ mėsa pasižymi tokiomis savybėmis:

                  rausva spalva ir baltos spalvos poodiniais riebalais;

                  smulkia struktūra;

                  tvirta konsistencija ir raumenyje vietomis matomais riebalais.

            SGN „Abbacchio Romano“ ėriukų mėsa gali būti pateikiama vartoti nepjaustyta (visa skerdena) ir (arba) supjaustyta į tokias dalis: pusė skerdenos, gautos skerdeną sagitaliniu pjūviu padalijus į simetriškas dalis; mentė; kumpis; šonkauliai; galva ir plaučkepeniai (širdis, plaučiai ir kepenys).
      Skerdimo metu „Abbacchio Romano“ skerdenos turi pasižymėti šiomis savybėmis: atvėsintos skerdenos (su galva ir plaučkepeniais) svoris be odos turi būti ne daugiau kaip 8 kilogramai; mėsos spalva – šviesiai rausva (nustatoma pagal pilvo vidinių raumenų spalvą); raumenų masės konsistencija – tvirta (be serumo); riebalai – baltos spalvos ir standžios konsistencijos (nustatoma esant 18–20 °C temperatūrai pagal riebalų masę, esančią virš uodegos pagrindo). nedidelis riebalų sluoksnis turi dengti išorinę skerdenos pusę ir inkstus.
      3.3.   Žaliavos (taikoma tik perdirbtiems produktams)

      SGN „Abbacchio Romano“ žaliava – tai geografinėje vietovėje labiausiai paplitusių genetinių tipų – Sarda, Comisana, Sopravissana, Massese ir Merinizzata Italiana veislių ir jų mišrūnų – ėriukų patelių ir patinų mėsa ir skerdenų dalys. Ėriukai skerdžiami 28–40 d. amžiaus, o jų skerdenos svoris neturi viršyti 8 kg. Be to, SGN „Abbacchio Romano“ mėsai gaminti skirti ne vyresni kaip dvidešimties dienų ėriukai turi būti ženklinami atitinkama kortele arba ausies įsagu, kurie tvirtinami ant kairės ausies ir kurių vienoje pusėje nurodomas visas ūkio identifikacinis kodas raidėmis ir skaičiais, o kitoje – gyvulio serijos numeris.
      3.4.   Pašarai (taikoma tik gyvūniniams produktams)

      Ėriukai natūraliai žindomi motinos pienu. Kartu galima šerti natūraliais pašarais ir tuo metu augančiais augalais.
      Ėriavedės minta 4 punkte nurodytos geografinės gamybos vietovės natūraliose ir sėjamose ganyklose ir pievose augančia vietos augmenija. Leidžiama šerti sausais ir koncentruotais pašarais, išskyrus sintetines medžiagas ir genetiškai modifikuotus organizmus.
      3.5.   Specialūs gamybos veiksmai, atliktini nustatytoje geografinėje vietovėje

      Ėriukai turi būti atvedami, auginami ir skerdžiami Lacijaus regione.
      3.6.   Specialios pjaustymo, trynimo, pakavimo ir kt. taisyklės

      —
      3.7.   Specialios ženklinimo etiketėmis taisyklės

      Kad būtų užtikrinta mėsos kilmė ir produktą būtų galima identifikuoti, vartoti pateikiama „Abbacchio Romano“ mėsa turi būti ženklinama identifikaciniu ženklu, kurį sudaro specialus logotipas.
      Ženklinimas turi būti atliekamas skerdykloje. Mėsa parduodama pjaustyta, kaip nurodyta 3.2 punkte, ir supakuota.
      Etiketėje, kuria ženklinama pakuotė, be Bendrijos grafinio simbolio ir su juo susijusių įstatymais nustatytų nuorodų bei atitinkamos informacijos aiškiomis spausdintomis ir lengvai įskaitomomis raidėmis nurodoma:

                  —

                  „Abbacchio Romano“ pavadinimas, kuris pateikiamas daug didesnėmis, aiškiomis, neištrinamomis ir iš kitų nuorodų aiškiai išsiskiriančiomis raidėmis, o po jo pateikiama nuoroda „Indicazione Geografica Protetta“ („Saugoma geografinė nuoroda“) ir (arba) „I.G.P.“ („SGN“);

                  —

                  logotipas įspaudžiamas ant išorinių skerdenos dalių paviršiaus;

                  —

                  logotipas yra kvadrato formos, jo kraštines juosia trijų spalvų linijos (žalia, balta ir raudona), kurias viršuje kerta raudona vingiuota linija, sujungta su kvadrato viduje esančiu raudonu ovalu, kuriame pavaizduota stilizuota ėriuko galva. Ant apatinės kvadrato kraštinės raudonos spalvos didžiosiomis raidėmis užrašyta santrumpa „I.G.P.“ Kvadrato viduje apačioje geltonos spalvos didžiosiomis raidėmis užrašyta „ABBACCHIO“ ir raudonos spalvos didžiosiomis raidėmis – „ROMANO“.

            Pavadinimas „Abbacchio Romano“ nurodomas italų kalba.
      4.   Glaustas geografinės vietovės apibūdinimas

      Visa Lacijaus regiono teritorija.
      5.   Ryšys su geografine vietove

      5.1.   Geografinės vietovės ypatumai

      Visame Lacijaus regione vyrauja savitos dirvožemio ir klimato sąlygos, dėl kurių ši teritorija yra palankiausia ėriukams auginti, jiems nesukeliant streso. Šiai teritorijai būdingas įvairus reljefas – jį sudaro klintiniai, vulkaninės kilmės kalnai, kalvos ir aliuvinės kilmės lygumos, – vidutinė metinė temperatūra – 13–16 °C, metinis kritulių kiekis svyruoja nuo 650 mm pakrančių zonose, 1 000–1 500 mm teritorijos gilumoje esančiose lygumose ir iki 1 800–2 000 mm Terminilo ir Simbruino kalnų sandūroje.
      Ėriukai auginami laisvėje ir pusiau laisvėje; natūraliai žindomi motinų pienu. Ėriavedės minta 4 punkte nurodytos geografinės gamybos vietovės natūraliose ir sėjamose ganyklose ir pievose augančia vietos augmenija. Ėriukai ir ėriavedės priverstinai nešeriami, jie nepatiria streso dėl aplinkos ir (arba) hormoninių medžiagų, kuriomis būtų skatinamas augimas. Vasarą gyvulius leidžiama tradiciškai pervaryti į kalnų ganyklas.
      5.2.   Produkto ypatumai

      „Abbacchio Romano“ mėsa išsiskiria savo šviesiai rausva spalva ir baltos spalvos poodiniais riebalais, smulkia struktūra, tvirta konsistencija ir raumenyje vietomis matomais riebalais. Dėl šių savybių „Abbacchio Romano“ mėsa taip pagarsėjo regiono gastronomijos sektoriuje, kad jai suteikta svarbi vieta Romos ir Lacijaus virtuvėje – iš jos gaminama apie šimtas įvairiausių patiekalų.
      5.3.   Priežastinis geografinės vietovės ir produkto, kuriam suteikta SKVN, kokybės ar savybių arba geografinės vietovės ir kurios nors produkto, kuriam suteikta SGN, savybės, gero vardo ar kitos ypatybės ryšys

      „Abbacchio Romano“ produktas nuo senų laikų glaudžiai susijęs su regiono kaimo tradicijomis. Tai rodo ne tik avininkystės reikšmė viso Lacijaus regiono ekonomikai ir tradicijoms, bet ir visais laikais vartotojų vertinamas geras produkto vardas. Ėriavedės ganosi natūraliai augančiose ir sėjamose ganyklose, todėl jų pienas, kuriuo žindomi ėriukai, turi ypatingų savybių. Šių veiksnių visuma daro itin gerą poveikį ėriukų mėsos kokybei ir lemia visada geras mėsos savybes. Šis SGN produktas yra itin reikšmingas regiono gastronomijai ir užima labai svarbią vietą Romos ir Lacijaus regiono virtuvėje – iš jo gaminama apie šimtas skirtingų patiekalų. Socialine prasme apie produkto ir teritorijos ryšį liudija visame Lacijaus regione rengiami įvairūs „Abbacchio Romano“ gaminiui skirti festivaliai, kaimo ir liaudies šventės. Pažymėtina, kad Romos gyventojų vartojamas terminas abbacchio visame Lacijaus regione suprantamas vienareikšmiškai. Romos dialekto žodyne „Chiappino“ rašoma: abbacchio vadinamas dar žindomas ar ką tik nujunkytas avies jauniklis; o agnello (ėriukas) – beveik metų amžiaus, jau du kartus kirptas avies jauniklis. Florencijoje šie tu terminai neskiriami – abiem atvejais ėriukai vadinami agnello. Specialūs Romos dialekto terminai vartojami ir įvairiems su abbacchio susijusiems veiksmams apibūdinti: pavyzdžiui, sbacchiatura arba abbacchiatura (ėriukų skerdimas).

         Nuoroda į specifikacijos paskelbimą

      http://www.politicheagricole.it/flex/cm/pages/ServeBLOB.php/L/IT/IDPagina/3335
      arba tiesiogiai Žemės ūkio, maisto produktų ir miškų ūkio politikos ministerijos interneto svetainėje (www.politicheagricole.it), ekrano dešinėje viršuje spaudžiant nuorodą „Qualità e sicurezza“ (Kokybė ir saugumas), po to – „Disciplinari di Produzione all’esame dell’UE“ (ES nagrinėjamos specifikacijos).


title: 2011 m. kovo 23 d. Komisijos įgyvendinimo reglamentas (ES) Nr. 293/2011, kuriuo nustatomas turimo nekvotinio cukraus kiekio pardavimo Sąjungos rinkoje taikant sumažintą pertekliaus mokestį paskirstymo koeficientas, atmetamos paskesnės paraiškos turimą nekvotinio cukraus kiekį parduoti Sąjungos rinkoje taikant sumažintą pertekliaus mokestį ir baigiamas turimo nekvotinio cukraus kiekio pardavimo Sąjungos rinkoje taikant sumažintą pertekliaus mokestį paraiškų teikimo laikotarpis

text:
25.3.2011

               LT

               Europos Sąjungos oficialusis leidinys

               L 79/8

         KOMISIJOS ĮGYVENDINIMO REGLAMENTAS (ES) Nr. 293/2011
   2011 m. kovo 23 d.
   kuriuo nustatomas turimo nekvotinio cukraus kiekio pardavimo Sąjungos rinkoje taikant sumažintą pertekliaus mokestį paskirstymo koeficientas, atmetamos paskesnės paraiškos turimą nekvotinio cukraus kiekį parduoti Sąjungos rinkoje taikant sumažintą pertekliaus mokestį ir baigiamas turimo nekvotinio cukraus kiekio pardavimo Sąjungos rinkoje taikant sumažintą pertekliaus mokestį paraiškų teikimo laikotarpis
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. kovo 3 d. Komisijos reglamentą (ES) Nr. 222/2011, kuriuo nustatomos išimtinės priemonės dėl nekvotinio cukraus ir izogliukozės išleidimo į Sąjungos rinką taikant sumažintą pertekliaus mokestį 2010–2011 prekybos metais (2), ypač į jo 5 straipsnį,
   kadangi:

               (1)

               Sertifikatų paraiškose, kurios pateiktos nuo 2011 m. kovo 14 d. iki 2011 m. kovo 18 d. ir apie kurias pranešta Komisijai, nurodyti nekvotinio cukraus kiekiai viršija Reglamento (ES) Nr. 222/2011 1 straipsnyje nustatytą ribą.

               (2)

               Todėl pagal Reglamento (ES) Nr. 222/2011 5 straipsnį būtina nustatyti paskirstymo koeficientą, kurį valstybės narės turi taikyti kiekiams, nurodytiems visose sertifikatų paraiškose, apie kurias buvo pranešta, atmesti visas paraiškas, apie kurias dar nepranešta, ir baigti paraiškų teikimo laikotarpį.

               (3)

               Siekiant imtis veiksmų prieš išduodant sertifikatus, dėl kurių pateiktos paraiškos, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Sertifikatų paraiškose, kurios pateiktos pagal Reglamentą (ES) Nr. 222/2011 nuo 2011 m. kovo 14 d. iki 2011 m. kovo 18 d. ir apie kurias pranešta Komisijai, nurodyti nekvotinio cukraus kiekiai dauginami iš 67,106224 % paskirstymo koeficiento. Sertifikatų paraiškos, pateiktos nuo 2011 m. kovo 21 d. iki 2011 m. kovo 25 d., atmetamos ir sertifikatų paraiškų teikimo laikotarpis baigiamas nuo 2011 m. kovo 28 d.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. kovo 23 d.

            Komisijos vardu, Pirmininko vardu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 60, 2011 3 5, p. 6


title: 2014 m. gegužės 12 d. Tarybos įgyvendinimo reglamentas (ES) Nr. 479/2014, kuriuo įgyvendinamas Reglamentas (EB) Nr. 560/2005, nustatantis tam tikras konkrečias ribojamąsias priemones, taikytinas tam tikriems asmenims ir subjektams atsižvelgiant į padėtį Dramblio Kaulo Krante

text:
13.5.2014

               LT

               Europos Sąjungos oficialusis leidinys

               L 138/3

         TARYBOS ĮGYVENDINIMO REGLAMENTAS (ES) Nr. 479/2014
   2014 m. gegužės 12 d.
   kuriuo įgyvendinamas Reglamentas (EB) Nr. 560/2005, nustatantis tam tikras konkrečias ribojamąsias priemones, taikytinas tam tikriems asmenims ir subjektams atsižvelgiant į padėtį Dramblio Kaulo Krante
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2005 m. balandžio 12 d. Tarybos reglamentą (EB) Nr. 560/2005, nustatantį tam tikras konkrečias ribojamąsias priemones, taikytinas tam tikriems asmenims ir subjektams atsižvelgiant į padėtį Dramblio Kaulo Krante (1), ypač į jo 11a straipsnio 2 dalį,
   kadangi:

               (1)

               2005 m. balandžio 12 d. Taryba priėmė Reglamentą (EB) Nr. 560/2005;

               (2)

               pagal to Reglamento 11a straipsnio 6 dalį Taryba atliko Reglamento (EB) Nr. 560/2005 IA priede pateikto sąrašo peržiūrą;

               (3)

               Taryba nustatė, kad nebeliko priežasčių palikti vieną asmenį Reglamento (EB) Nr. 560/2005 IA priede pateiktame sąraše;

               (4)

               be to, turėtų būti atnaujinta informacija, susijusi su dviem į Reglamento (EB) Nr. 560/2005 IA priede pateiktą sąrašą įtrauktais asmenimis;

               (5)

               todėl Reglamentas (EB) Nr. 560/2005 turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 560/2005 IA priedas iš dalies keičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. gegužės 12 d.

            Tarybos vardu

            Pirmininkė

         C. ASHTON

      (1)  OL L 95, 2005 4 14, p. 1.

      PRIEDAS
      Reglamento (EB) Nr. 560/2005 IA priedas iš dalies keičiamas taip:

                  I.

                  Įrašas, susijęs su šiuo asmeniu, pakeičiamas šiuo įrašu:

                              Vardas, pavardė (ir galimi slapyvardžiai)

                              Tapatybės nustatymo informacija

                              Įtraukimo į sąrašą priežastys

                              „4.

                              Marcel Gossio

                              Gimęs 1951 m. vasario 18 d. Adžamėje.
                              Paso numeris: 08AA14345 (manoma, kad nustojo galioti 2013 m. spalio 6 d.

                              Išduotas tarptautinis arešto orderis dėl jo. Dalyvavo pasisavinant valstybės lėšas ir finansuojant bei apginkluojant kovotojų grupuotes.
                              Vienas iš pagrindinių asmenų, kurie teikė finansavimą L. Gbagbo klanui ir kovotojų grupuotėms. Jis taip pat yra vienas iš pagrindinių asmenų vykdant neteisėtą prekybą ginklais.
                              Dėl to, kad jis pasisavino dideles pinigų sumas ir žino neteisėtus ginklavimosi tinklus, jis tebekelia grėsmę Dramblio Kaulo Kranto stabilumui ir saugumui.“

                  II.

                  Įrašas, susijęs su šiuo asmeniu, pervadinamas taip:
                  „Justin Koné Katina“ pakeičiamas „Justin Koné Katinan“.

                  III.

                  Įrašas, susijęs su šiuo asmeniu, išbraukiamas:
                  Oulaï Delafosse.


title: 2015 m. kovo 23 d. Komisijos įgyvendinimo reglamentas (ES) 2015/489 dėl leidimo naudoti selenometioniną, gautą iš Saccharomyces cerevisiae (NCYC R645), kaip visų rūšių gyvūnų pašarų priedą  Tekstas svarbus EEE

text:
24.3.2015

               LT

               Europos Sąjungos oficialusis leidinys

               L 78/5

         KOMISIJOS ĮGYVENDINIMO REGLAMENTAS (ES) 2015/489
   2015 m. kovo 23 d.
   dėl leidimo naudoti selenometioniną, gautą iš Saccharomyces cerevisiae (NCYC R645), kaip visų rūšių gyvūnų pašarų priedą
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;

               (2)

               pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti selenometioniną, gautą iš Saccharomyces cerevisiae (NCYC R645). Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (3)

               prašymas pateiktas dėl leidimo naudoti selenometioniną – seleno organinį junginį – kaip visų rūšių gyvūnams skirtą pašarų priedą, skirtiną prie priedų kategorijos „maistiniai priedai“;

               (4)

               Europos maisto saugos tarnyba (toliau – Tarnyba) 2014 m. liepos 3 d. priimtoje nuomonėje (2) padarė išvadą, kad siūlomomis naudojimo sąlygomis selenometioninas, gautas iš Saccharomyces cerevisiae (NCYC R645), nedaro nepageidaujamo poveikio gyvūnų sveikatai, žmonių sveikatai ar aplinkai ir kad naudojamas šis preparatas gali būti veiksmingas seleno šaltinis visų rūšių gyvūnams. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedo pašaruose analizės metodo taikymo ataskaita, kurią pateikė Reglamentu (EB) Nr. 1831/2003 įsteigta Bendrijos etaloninė laboratorija;

               (5)

               atlikus selenometionino, gauto iš Saccharomyces cerevisiae (NCYC R645), vertinimą nustatyta, kad Reglamento (EB) Nr. 1831/2003 5 straipsnyje išdėstytos leidimo suteikimo sąlygos yra įvykdytos. Todėl, kaip nurodyta šio reglamento priede, turėtų būti suteiktas leidimas naudoti minėtą preparatą;

               (6)

               Tarnyba padarė išvadą, kad organinio seleno papildų naudojimo apribojimas turėtų būti taikomas seleno organiniams junginiams, taigi ir selenometioninui, gautam iš Saccharomyces cerevisiae (NCYC R645). Taigi, jeigu į pašarus taip pat pridėta skirtingų seleno junginių, organinio seleno kaip priedo kiekis neturėtų viršyti 0,2 mg/kg visaverčio pašaro;

               (7)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Priede nurodytą preparatą, priklausantį priedų kategorijai „maistiniai priedai“ ir funkcinei grupei „mikroelementų junginiai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. kovo 23 d.

            Komisijos vardu

            Pirmininkas

         Jean-Claude JUNCKER

      (1)  OL L 268, 2003 10 18, p. 29.

      (2)  EFSA Journal 2014; 12(7):3797.

      PRIEDAS

                  Priedo identifikavimo numeris

                  Leidimo turėtojo pavadinimas

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiausias amžius

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  Selenas mg/kg visaverčio pašaro, kurio drėgnis yra 12 %

                     Maistinių priedų kategorija. Funkcinė grupė: mikroelementų junginiai

                  3b817

                  —

                  Selenometioninas, gautas iš Saccharomyces cerevisiae (NCYC R645)
                  (Inaktyvuotos selenizuotos mielės)

                     Priedo apibūdinimas

                  Organinio seleno preparatas:

                              Seleno kiekis: 2 000–2 400 mg Se/kg

                              Organinis selenas > 98 % bendro seleno kiekio

                              Selenometioninas > 70 % bendro seleno kiekio

                     Veikliosios medžiagos apibūdinimas

                              Selenometioninas, gautas iš Saccharomyces cerevisiae (NCYC R645)

                              Cheminė formulė: C5H11NO2Se

                     Analizės metodas
                      (1)

                  Selenometionino nustatymas pašarų priede:

                              —

                              atvirkštinių fazių efektyvioji skysčių chromatografija kartu naudojant UV detektorių (RP-HPLC-UV) arba

                              —

                              efektyvioji skysčių chromatografija ir induktyviai susietos plazmos masių spektrometrija po trigubo proteolitinio skaidymo.

                        Bendro seleno kiekio nustatymas pašarų priede:

                              —

                              induktyviai susietos plazmos atominė emisinė spektrometrija (ICP-AES) arba

                              —

                              induktyviai susietos plazmos masių spektrometrija (ICPMS).

                        Bendro seleno kiekio nustatymas premiksuose, kombinuotuosiuose pašaruose ir pašarinėse žaliavose: naudojama hidrido generavimo atominės sugerties spektroskopija (HGAAS) po skaidymo mikrobangomis (EN 16159:2012).

                  Visos rūšys

                  —

                  0,50 (iš viso)

                              1.

                              Priedas maišomas su pašarais kaip premiksas.

                              2.

                              Naudotojų sauga: tvarkant produktą būtina dėvėti kvėpavimo takų apsaugos priemones, saugos akinius ir pirštines.

                              3.

                              Ruošiant priedą naudojami technologiniai priedai arba pašarinės žaliavos užtikrina birumą< 0,2 mg seleno/m3 oro.

                              4.

                              Priedo ir premiksų naudojimo taisyklėse nurodyti laikymo ir stabilumo sąlygas.

                              5.

                              Didžiausias organinio seleno kaip priedo kiekis:
                              0,20 mg Se/kg visaverčio pašaro, kurio drėgnis yra 12 %.

                  2025 m. balandžio 13 d.

         (1)  Išsamų analizės metodų aprašymą galima rasti Europos Sąjungos etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/authorisation/evaluation_reports/Pages/index.aspx.


title: 2014 m. liepos 24 d. Komisijos įgyvendinimo reglamentas (ES) Nr. 803/2014, kuriuo iš dalies keičiamas Tarybos įgyvendinimo reglamentas (ES) Nr. 412/2013, kuriuo importuojamiems Kinijos Liaudies Respublikos kilmės keraminiams stalo ir virtuvės reikmenims nustatomas galutinis antidempingo muitas ir galutinai surenkamas laikinasis muitas

text:
25.7.2014

               LT

               Europos Sąjungos oficialusis leidinys

               L 219/33

         KOMISIJOS ĮGYVENDINIMO REGLAMENTAS (ES) Nr. 803/2014
   2014 m. liepos 24 d.
   kuriuo iš dalies keičiamas Tarybos įgyvendinimo reglamentas (ES) Nr. 412/2013, kuriuo importuojamiems Kinijos Liaudies Respublikos kilmės keraminiams stalo ir virtuvės reikmenims nustatomas galutinis antidempingo muitas ir galutinai surenkamas laikinasis muitas
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas),
   atsižvelgdama į 2013 m. gegužės 13 d. Tarybos įgyvendinimo reglamentą (ES) Nr. 412/2013, kuriuo importuojamiems Kinijos Liaudies Respublikos kilmės keraminiams stalo ir virtuvės reikmenims nustatomas galutinis antidempingo muitas ir galutinai surenkamas laikinasis muitas (2), ypač į jo 3 straipsnį,
   kadangi:
   A.   ANKSTESNĖ PROCEDŪRA

               (1)

               2013 m. gegužės 13 d. Įgyvendinimo reglamentu (ES) Nr. 412/2013 Taryba nustatė galutinį antidempingo muitą į Sąjungą importuojamiems Kinijos Liaudies Respublikos (toliau – KLR) kilmės keraminiams stalo ir virtuvės reikmenims (toliau – stalo reikmenys).

               (2)

               Per pirminį tyrimą apie save pranešė nemažai eksportuojančių gamintojų iš KLR. Todėl tyrimo reikmėms Komisija atrinko tam tikrus Kinijos eksportuojančius gamintojus.

               (3)

               Taryba nustatė individualias muito normas: 13,1–23,4 % atrinktų bendrovių importuojamiems stalo reikmenims ir 17,9 % – kitų neatrinktų bendradarbiaujančių bendrovių importuojamiems stalo reikmenims.

               (4)

               Taryba taip pat nustatė 36,1 % muito normą importuojamiems Kinijos bendrovių, kurios apie save nepranešė arba nebendradarbiavo atliekant tyrimą, stalo reikmenims.

               (5)

               Įgyvendinimo reglamento (ES) Nr. 412/2013 3 straipsnyje nustatyta, kad, jeigu bet koks naujas eksportuojantis KLR stalo reikmenų gamintojas pateikia Komisijai pakankamai įrodymų, kad jis:

                           (1)

                           neeksportavo į Sąjungą keraminių stalo ir virtuvės reikmenų per tiriamąjį laikotarpį nuo 2011 m. sausio 1 d. iki 2011 m. gruodžio 31 d. (toliau – tiriamasis laikotarpis);

                           (2)

                           nėra susijęs su jokiu KLR eksportuotoju ar gamintoju, kuriam taikomos tuo reglamentu nustatytos antidempingo priemonės ir

                           (3)

                           faktiškai nagrinėjamąjį produktą eksportavo į Sąjungą po tiriamojo laikotarpio, kurio duomenimis remtasi nustatant priemones, arba turi neatšaukiamų sutartinių įsipareigojimų eksportuoti į Sąjungą didelį jo kiekį,

                     to reglamento 1 straipsnio 2 dalį galima iš dalies pakeisti ir tokiam naujajam eksportuojančiam gamintojui nustatyti muito normą, taikomą neatrinktoms bendradarbiaujančioms bendrovėms, t. y. 17,9 % svertinę vidutinę muito normą.

         B.   PRAŠYMAI SUTEIKTI NAUJOJO EKSPORTUOJANČIO GAMINTOJO STATUSĄ

               (6)

               Paskelbus Įgyvendinimo reglamentą (ES) Nr. 412/2013 keturios bendrovės pranešė apie save, pareiškė, kad jos atitinka visus tris 5 konstatuojamojoje dalyje nurodytus kriterijus ir pateikė įrodymus.

               (7)

               Visos keturios įmonės yra nagrinėjamojo produkto gamintojos ir eksportuotojos.

               (8)

               Trys iš jų egzistavo, kai buvo vykdomas pirminis tyrimas, tačiau tuo metu neeksportavo į Sąjungą.

               (9)

               Ketvirtoji bendrovė neegzistavo, kai buvo vykdomas pirminis tyrimas, todėl tuo metu negalėjo vykdyti eksporto.

               (10)

               Komisija išnagrinėjo visų keturių bendrovių pateiktus įrodymus ir nustatė, kad kiekviena iš jų atitiko tris kriterijus, kad būtų laikomos naujaisiais eksportuojančiais gamintojais. Todėl jų pavadinimus galima įtraukti į neatrinktų bendradarbiaujančių bendrovių sąrašą, pateiktą Įgyvendinimo reglamento (ES) Nr. 412/2013 I priede.

               (11)

               Minėtoms keturioms bendrovėms ir Sąjungos pramonei buvo pranešta apie tyrimo rezultatus ir suteikta galimybė pateikti pastabų. Jokių pastabų negauta.

               (12)

               Šis reglamentas atitinka pagal pagrindinio reglamento 15 straipsnio 1 dalį įsteigto komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Į Kinijos Liaudies Respublikos eksportuojančių gamintojų sąrašą, pateiktą Įgyvendinimo reglamento (ES) Nr. 412/2013 I priede, įtraukiamos šios bendrovės:

               Bendrovė

               Papildomas TARIC kodas

               Liling Taiyu Porcelain Industries Co., Ltd

               B956

               Liling Xinyi Ceramics Industry Ltd.

               B957

               T&C Shantou Daily Chemical Industry Co., Ltd.

               B958

               Jing He Ceramics Co., Ltd

               B959

         2 straipsnis
   Kaip nustatyta Įgyvendinimo reglamento (ES) Nr. 412/2013 1 straipsnio 3 dalyje, individuali antidempingo muito norma taikoma, jei valstybių narių muitinės įstaigoms pateikiama galiojanti komercinė sąskaita faktūra, atitinkanti to reglamento II priede nustatytus reikalavimus. Jeigu tokia sąskaita faktūra nepateikiama, taikoma to reglamento 1 straipsnio 2 dalyje pateiktoje lentelėje nurodyta visoms kitoms bendrovėms taikoma muito norma.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. liepos 24 d.

            Komisijos vardu

            Pirmininkas

         José Manuel BARROSO

      (1)  OL L 343, 2009 12 22, p. 51.

      (2)  OL L 131, 2013 5 15, p. 1.


title: 2016 m. rugpjūčio 16 d. Komisijos įgyvendinimo reglamentas (ES) 2016/1394, kuriuo iš dalies keičiamas Įgyvendinimo reglamentas (ES) Nr. 809/2014, kuriuo nustatomos Europos Parlamento ir Tarybos reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės

text:
19.8.2016

               LT

               Europos Sąjungos oficialusis leidinys

               L 225/50

         KOMISIJOS ĮGYVENDINIMO REGLAMENTAS (ES) 2016/1394
   2016 m. rugpjūčio 16 d.
   kuriuo iš dalies keičiamas Įgyvendinimo reglamentas (ES) Nr. 809/2014, kuriuo nustatomos Europos Parlamento ir Tarybos reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (1), ypač į jo 58 straipsnio 1 dalies a–c punktus, 59 straipsnio 1, 2 ir 5 dalis ir 62 straipsnio 2 dalies b punktą,
   kadangi:

               (1)

               Komisijos deleguotojo reglamento (ES) Nr. 640/2014 (2) 19a straipsnio 2 dalyje nustatytos sumažintų administracinių nuobaudų už per didelio ploto deklaravimą pagal tam tikrą su plotu susijusią pagalbos sistemą arba paramos priemonę taikymo tuo atveju, kai paramos gavėjas anksčiau nebuvo gavęs tokios nuobaudos, susijusios su ta konkrečia su plotu susijusia pagalbos sistema arba paramos priemone, taisyklės. Remiantis patikimo finansų valdymo principais ir siekiant užkirsti kelią piktnaudžiavimui sistema bei skatinti ateityje teikti teisingas deklaracijas, likusi suma turėtų būti sumokėta tuo atveju, jeigu paramos gavėjui kitais paraiškų teikimo metais vėl būtų taikoma minėto reglamento 19a ir 21 straipsniuose nurodyta administracinė nuobauda, susijusi su ta konkrečia su plotu susijusia pagalbos sistema arba paramos priemone. Todėl tikslinga nustatyti konkrečią šios nuostatos tolesnio taikymo tikrinimo normą;

               (2)

               būtina patikslinti, kad, siekiant atlikti Komisijos įgyvendinimo reglamento (ES) Nr. 809/2014 (3) 50 straipsnio 1 dalyje nurodytas patikras vietoje, išankstinių ir tarpinių išmokų sumos turėtų būti įtraukiamos į mažiausią patikroms vietoje taikomą 5 % tikrinimo normą. Todėl tikslinga iš dalies pakeisti to reglamento 50 straipsnio 1 dalies antrą pastraipą;

               (3)

               todėl Įgyvendinimo reglamentas (ES) Nr. 809/2014 turėtų būti atitinkamai iš dalies pakeistas;

               (4)

               Tiesioginių išmokų komitetas ir Kaimo plėtros komitetas per pirmininko nustatytą laikotarpį nuomonės nepateikė,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 809/2014 pakeitimas
   Įgyvendinimo reglamentas (ES) Nr. 809/2014 iš dalies keičiamas taip:

               1)

               Įterpiamas šis 33a straipsnis:
               „33a straipsnis
               Papildomo tikrinimo norma, taikoma Deleguotojo reglamento (ES) Nr. 640/2014 19a straipsnio 2 dalyje nurodytų paramos gavėjų tolesnėms patikroms vietoje
               1.   Paramos gavėjai, kuriems pagal Deleguotojo reglamento (ES) Nr. 640/2014 19a straipsnio 2 dalį buvo taikoma sumažinta administracinė nuobauda, susijusi su tam tikra su plotu susijusia pagalbos sistema arba paramos priemone, po to, kai per patikrą vietoje buvo nustatyta, kad deklaruotas per didelis plotas, kitais paraiškų teikimo metais tikrinami per tolesnę patikrą vietoje, susijusią su ta konkrečia pagalbos sistema arba paramos priemone.
               2.   1 dalyje nurodytos tolesnės patikros vietoje nereikia atlikti, jeigu po to, kai buvo nustatyta, kad buvo deklaruotas per didelis plotas, pažeidimo nustatymo metais Deleguotojo reglamento (ES) Nr. 640/2014 5 straipsnyje nurodytoje žemės ūkio paskirties sklypų identifikavimo sistemoje atnaujinti susijusių kontrolinių sklypų duomenys.“

               2)

               50 straipsnio 1 dalies antra pastraipa pakeičiama taip:
               „Jei veiksmui, dėl kurio atliekama patikra vietoje, įgyvendinti buvo gautos išankstinės arba tarpinės išmokos, šios išmokos priskaičiuojamos prie pirmoje pastraipoje nurodytų per patikras vietoje tikrinamų išlaidų.“

         2 straipsnis
   Įsigaliojimas ir taikymas
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   Jis taikomas pagalbos paraiškoms, paramos paraiškoms ir mokėjimo prašymams, susijusiems su paraiškų teikimo metais arba išmokų mokėjimo laikotarpiais, prasidedančiais 2016 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. rugpjūčio 16 d.

            Komisijos vardu

            Pirmininkas

         Jean-Claude JUNCKER

      (1)  OL L 347, 2013 12 20, p. 549.

      (2)  2014 m. kovo 11 d. Komisijos deleguotasis reglamentas (ES) Nr. 640/2014, kuriuo papildomos Europos Parlamento ir Tarybos reglamento (ES) Nr. 1306/2013 nuostatos dėl integruotos administravimo ir kontrolės sistemos ir dėl išmokų neskyrimo arba atšaukimo sąlygų bei administracinių nuobaudų, taikomų tiesioginėms išmokoms, paramai kaimo plėtrai ir kompleksinei paramai (OL L 181, 2014 6 20, p. 48).

      (3)  2014 m. liepos 17 d. Komisijos įgyvendinimo reglamentas (ES) Nr. 809/2014, kuriuo nustatomos Europos Parlamento ir Tarybos reglamento (ES) Nr. 1306/2013 nuostatų dėl integruotos administravimo ir kontrolės sistemos, kaimo plėtros priemonių ir kompleksinės paramos taikymo taisyklės (OL L 227, 2014 7 31, p. 69).


title: 2016 m. lapkričio 25 d. Komisijos įgyvendinimo reglamentas (ES) 2016/2080, kuriuo pradedamas nugriebto pieno miltelių pardavimas konkurso tvarka

text:
29.11.2016

               LT

               Europos Sąjungos oficialusis leidinys

               L 321/45

         KOMISIJOS ĮGYVENDINIMO REGLAMENTAS (ES) 2016/2080
   2016 m. lapkričio 25 d.
   kuriuo pradedamas nugriebto pieno miltelių pardavimas konkurso tvarka
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2016 m. gegužės 18 d. Komisijos įgyvendinimo reglamentą (ES) 2016/1240, kuriuo nustatomos Europos Parlamento ir Tarybos reglamento (ES) Nr. 1308/2013 nuostatų dėl valstybės intervencijos ir paramos privačiajam sandėliavimui taikymo taisyklės (2), ypač į jo 28 straipsnį ir 31 straipsnio 1 dalį,
   kadangi:

               (1)

               atsižvelgiant į dabartinę nugriebto pieno miltelių rinkos padėtį, kuriai būdingos iki įprasto lygio pakilusios kainos ir didelis intervencinių atsargų kiekis, tikslinga pradėti intervencinį nugriebto pieno miltelių pardavimą Įgyvendinimo reglamente (ES) 2016/1240 nustatyta konkurso tvarka;

               (2)

               siekiant tinkamai administruoti intervencinį pardavimą, būtina nurodyti datą, iki kurios parduoti skirti nugriebto pieno milteliai turėjo būti atvežti į valstybės intervencinius sandėlius;

               (3)

               pagal Įgyvendinimo reglamento (ES) 2016/1240 28 straipsnio 4 dalies b, c ir d punktus būtina nustatyti paraiškų teikimo laikotarpius, mažiausią kiekį, dėl kurio galima teikti paraišką, ir užstato, kuris pateikiamas kartu su paraiška, sumą;

               (4)

               taikant Įgyvendinimo reglamento (ES) 2016/1240 31 straipsnio 1 dalį, būtina nustatyti terminą, iki kurio valstybės narės turi pranešti Komisijai apie visas priimtinas paraiškas;

               (5)

               siekdamos veiksmingo administravimo, valstybės narės turėtų pranešti informaciją Komisijai pagal Komisijos reglamentą (EB) Nr. 792/2009 (3);

               (6)

               šiame reglamente numatytos priemonės atitinka Bendro žemės ūkio rinkų organizavimo komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Taikymo sritis
   Pradedamas nugriebto pieno miltelių, atvežtų į sandėlius iki 2015 m. lapkričio 1 d., pardavimas Įgyvendinimo reglamento (ES) 2016/1240 II antraštinės dalies III skyriuje nustatytomis sąlygomis.
   2 straipsnis
   Paraiškų dalyvauti konkurse teikimas
   1.   Laikotarpis, per kurį gali būti teikiamos pirmojo dalinio kvietimo dalyvauti konkurse paraiškos, baigiasi 2016 m. gruodžio 13 d. 11.00 Briuselio laiku.
   2.   Antro ir vėlesnių dalinių kvietimų dalyvauti konkurse paraiškų teikimo laikotarpiai prasideda pirmą darbo dieną po ankstesnio laikotarpio pabaigos. Jie baigiasi 11.00 Briuselio laiku pirmąjį ir trečiąjį mėnesio antradienį. Tačiau rugpjūčio mėn. tie laikotarpiai baigiasi ketvirto antradienio 11.00 Briuselio laiku, o gruodžio mėn. – antro antradienio 11.00 Briuselio laiku. Jei antradienis yra įstatymo nustatyta valstybinė šventė, paraiškų teikimo laikotarpis baigiasi prieš tą antradienį einančios darbo dienos 11.00 Briuselio laiku.
   3.   Paraiškos teikiamos valstybių narių patvirtintoms mokėjimo agentūroms (4).
   3 straipsnis
   Kiekis, dėl kurio teikiama paraiška, ir matavimo vienetas
   Mažiausias nugriebto pieno miltelių kiekis, dėl kurio galima teikti paraišką, yra 20 tonų.
   Siūloma kaina yra kaina už 100 kg produkto.
   4 straipsnis
   Užstatas
   Teikiant paraišką dalyvauti nugriebto pieno miltelių pardavimo konkurse, mokėjimo agentūrai, kuriai teikiama paraiška, sumokamas 50 EUR/t užstatas.
   5 straipsnis
   Pranešimas Komisijai
   Įgyvendinimo reglamento (ES) 2016/1240 31 straipsnio 1 dalyje nurodytas pranešimas pateikiamas pagal Reglamentą (EB) Nr. 792/2009 iki 16.00 Briuselio laiku šio reglamento 2 straipsnyje nurodytomis dienomis.
   6 straipsnis
   Įsigaliojimas
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. lapkričio 25 d.

            Komisijos vardu

            Pirmininko pavedimu

         Phil HOGAN

            Komisijos narys

      (1)  OL L 347, 2013 12 20, p. 671.

      (2)  OL L 206, 2016 7 30, p. 71.

      (3)  2009 m. rugpjūčio 31 d. Komisijos reglamentas (EB) Nr. 792/2009, kuriuo nustatomos išsamios valstybių narių bendrojo rinkų organizavimo įgyvendinimo, tiesioginių išmokų tvarkos, žemės ūkio produktų gamybos ir pardavimo skatinimo, atokiausiems regionams ir mažosioms Egėjo jūros saloms taikomos tvarkos informacijos ir dokumentų teikimo Komisijai taisyklės (OL L 228, 2009 9 1, p. 3).

      (4)  Mokėjimo agentūrų adresai pateikiami Europos Komisijos svetainėje http://ec.europa.eu/agriculture/milk/policy-instruments/index_en.htm.


title: 2014 m. vasario 17 d. Komisijos įgyvendinimo reglamentas (ES) Nr. 148/2014, kuriuo dėl rinkos kainų registravimo kategorijų ir klasių galvijienos sektoriuje ir dėl kiaulienos skerdenų rinkos kainos iš dalies keičiamas Reglamentas (EB) Nr. 1249/2008

text:
18.2.2014

               LT

               Europos Sąjungos oficialusis leidinys

               L 46/1

      KOMISIJOS ĮGYVENDINIMO REGLAMENTAS (ES) Nr. 148/2014
   2014 m. vasario 17 d.
   kuriuo dėl rinkos kainų registravimo kategorijų ir klasių galvijienos sektoriuje ir dėl kiaulienos skerdenų rinkos kainos iš dalies keičiamas Reglamentas (EB) Nr. 1249/2008
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 20 straipsnio pirmos pastraipos s punktą,
   kadangi:

               (1)

               Komisijos reglamentu (EB) Nr. 1249/2008 (2) nustatomos išsamios Bendrijos galvijų, kiaulių ir avių skerdenų klasifikavimo skalių taikymo ir pranešimo apie tų skerdenų rinkos kainas taisyklės, kaip numatyta Reglamento (EB) Nr. 1234/2007 (3) 43 straipsnio m punkte. Reglamentas (EB) Nr. 1234/2007 buvo panaikintas ir pakeistas Reglamentu (ES) Nr. 1308/2013, kuris įsigaliojo nuo 2014 m. sausio 1 d.;

               (2)

               pagal Reglamento (ES) Nr. 1308/2013 IV priedo A dalies II punktą Sąjungos galvijų skerdenų klasifikavimo skalių A, C ir E kategorijos atitinkamai apima 12 mėnesių ir jaunesnių nei 24 mėnesių nekastruotų galvijų patinų, kastruotų galvijų patinų ir galvijų patelių skerdenas. Be to, Reglamentu (ES) Nr. 1308/2013 į klasifikaciją buvo įtraukta nauja Z kategorija, apimanti 8 mėnesių ir jaunesnių nei 12 mėnesių galvijų skerdenas. Atsižvelgiant į tai, būtina pritaikyti kategorijas bei klases, su kuriomis susijusios nacionalinės ir Sąjungos rinkos kainos jautienos sektoriuje turi būti registruojamos pagal Reglamentą (EB) Nr. 1249/2008;

               (3)

               dėl Sąjungos kiaulių skerdenų klasifikavimo skalės Reglamentu (ES) Nr. 1308/2013 kaip privaloma įtraukta S klasė, kuriai priskiriamos skerdenos, kurių raumenų svorio santykis su jos svoriu, išreikštas procentais (raumeningumas), yra 60 % ar daugiau, ir numatyta E klasė, kuriai priskiriamos skerdenos, kurių atveju tas santykis yra 55 % arba daugiau, bet mažiau kaip 60 %. Todėl būtina pritaikyti Reglamento (EB) Nr. 1249/2008 nuostatas, kuriomis remiantis nustatomos kiaulių skerdenų rinkos kainos valstybėse narėse;

               (4)

               todėl Reglamentas (EB) Nr. 1249/2008 turėtų būti atitinkamai iš dalies pakeistas;

               (5)

               šiame reglamente nustatytos priemonės atitinka Bendro žemės ūkio rinkų organizavimo vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 1249/2008 iš dalies keičiamas taip:

               1)

               14 straipsnio 1 dalis pakeičiama taip:
               „1.   Remiantis Europos Parlamento ir Tarybos reglamento (ES) Nr. 1308/2013 (4) 10 straipsnyje nurodyta Sąjungos skerdenų klasifikavimo skale, nacionalinės ir Sąjungos rinkos kainos registruojamos kiekvieną savaitę ir yra siejamos su tokiomis raumeningumo ir riebalinio sluoksnio klasėmis, suskirstytomis į to reglamento IV priedo A dalies II punkte apibrėžtas kategorijas:

                           a)

                           8 mėnesių ir jaunesnių nei 12 mėnesių galvijų skerdenos: U2, U3, R2, R3, O2, O3;

                           b)

                           12 mėnesių ir jaunesnių nei 24 mėnesių nekastruotų galvijų patinų (buliukų) skerdenos: U2, U3, R2, R3, O2, O3;

                           c)

                           24 mėnesių ir vyresnių nekastruotų galvijų patinų (bulių) skerdenos: R3;

                           d)

                           12 mėnesių ir vyresnių kastruotų galvijų patinų (jaučių) skerdenos: U2, U3, U4, R3, R4, O3, O4;

                           e)

                           apsiveršiavusių galvijų patelių (karvių) skerdenos: R3, R4, O2, O3, O4, P2, P3;

                           f)

                           12 mėnesių ir vyresnių kitų galvijų patelių (telyčių) skerdenos: U2, U3, R2, R3, R4, O2, O3, O4.

               2)

               25 straipsnio 2 dalis pakeičiama taip:
               „2.   1 dalyje nurodyta kaina nustatoma taikant užregistruotas skelbiamas šių kategorijų skerdenų kainas:

                           a)

                           60–120 kg skerdenos: E, S;

                           b)

                           120–180 kg skerdenos: R.“

         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. vasario 17 d.

            Komisijos vardu

            Pirmininkas

         José Manuel BARROSO

      (1)  OL L 347, 2013 12 20, p. 671.

      (2)  2008 m. gruodžio 10 d. Komisijos reglamentas (EB) Nr. 1249/2008, kuriuo nustatomos išsamios Bendrijos galvijų, kiaulių ir avių skerdenų klasifikavimo skalių taikymo ir pranešimo apie tų skerdenų kainas taisyklės (OL L 337, 2008 12 16, p. 3).

      (3)  2007 m. spalio 22 d. Tarybos reglamentas (EB) Nr. 1234/2007, nustatantis bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendras bendro žemės ūkio rinkų organizavimo reglamentas) (OL L 299, 2007 11 16, p. 1).

      (4)  OL L 347, 2013 12 20, p. 671.“